Държавен вестник, бр. 17, 2024 г., стр. 167

БРОЙ  17	
Д Ъ Р Ж А В Е Н  В Е С Т Н И К 	
СТР.  167  
 
огъваем оптичен апарат – фиброгастроскоп, инжектиране на склерозиращо вещество или “връзване” 
на кървящите варици), поставяне на специална сонда с балони, които се раздуват в хранопровода и 
горната част на стомаха, така че да притиснат кървящите съдове и др. В над 90% от случаите тези 
лечебни мероприятия са ефективни и кръвоизливът се овладява, без да се налага извършването на 
операция по спешност. 
(б) Оперативно лечение – най-често се извършват шънтови операции, при които се цели да се 
свържи порталната венозна система със системата на долната празна вена и по този начин да се 
понижи порталното налягане. Тези операции се извършват по-рядко по спешност (в условията на 
остро кървене) и по-често планово – след преминало кървене от вариците, овладяно с помощта на 
консервативни средства. Рискът в тези случаи от възникване на рецидивно кървене е около 50-70% и 
то само през първата година. Шънтовата операция намалява значително този риск. Друга 
допълнителна възможност е по време на шънтовата операция да се отстрани и далакът (т.е. да се 
извърши спленектомия), при положения, че са налице показания за това. 
Редно е да знаете, че по време на операцията от чисто техническа гледна точка може да се 
окаже, че извършването на шънт е невъзможно. Това се случва при вариетети и аномалии в 
разположението на вените от порталната система и лявата бъбречна вена. В такива случаи се 
извършва друг вид хирургична намеса – операция на Сугиура-Футагава, чиято цел е също 
профилактика на рецидивни кръвоизливи от вариците на хранопровода. 
Рецидивно кървене от вариците на хранопровода и стомаха 
То може да се появи в ранния или късния следоперативен период и да е резултата на 
естествената прогресия на порталната хипертония или да е признака за тромбоза (“запушване”) на 
шънта. В тези случаи се налага постъпване в болница по спешност и предприемане на мероприятие 
за спиране на кървенето, като успоредно с това се извършват и диагностични процедури за 
изясняване на причината, в това число и за състоянието на шънта – дали функционира или не. 
Защо трябва да постъпите в болница? 
Когато е открита порталната хипертония и са налице симптоми, постъпването в болница е 
наложително и цели изясняване на причината за нея, както и функционалното състояние на черния 
дроб. В случаите на кървене от вариците се провежда хоспитализация по спешност и лечението е с 
животоспасяващо 
значение. 
При 
последната 
ситуация, 
успоредно 
с 
провеждане 
на 
медикаментозното лечение и инструменталните манипулации се извършват и допълнителни 
изследвания, както и консултации с различни специалисти за да се прецени в максимално голяма 
степен рискът от повторно кървене и в кой момент е удачно извършването на шънтова операция. 
След овладяване на кръвоизлива се препоръчва хирургична намеса в така наречения “светъл 
период”, с основна цел предотвратяване на нови кръвоизливи, застрашаващи живота на болния. 
След получаване на цялостната информация, хирург, анестезиолог и други специалисти ще 
изработят стратегия за лечение и поведение спорад конкретния случай за всеки болен. В зависимост 
от взетото решение ще бъдете определен за операция или наблюдение и консервативно лечение. 
Отказът Ви от извършване на необходимите изследвания или на някое от тях крие риск от 
неточност в диагнозата и вземане на погрешно решение за лечение. При отказ да постъпите в 
болница Вашето заболяване ще има естествена еволюция към задълбочаване на проявите на 
порталната хипертония. Съществува реален риск от ново, рецидивно кървене от вариците на 
хранопровода и стомаха, изпадане в хеморагичен шок (шок всл. на кръвозагубата), както и бързо 
развитие на чернодробно-бъбречна недостатъчност с пряка опастност за живота. 
Какво Ви предстои при постъпване в хирургично отделение? 
Независимо от предшествуващите лекарски прегледи, хирургът ще Ви прегледа отново, но 
насочено с оглед предстоящата операция. Той ще се запознае с направените Ви изследвания и може 
да назначи някои допълнителни, както и вземането на кръв и урина за лабораторни изследвания. Ще 
Ви запознае със същността на допълнителните изследвания и необходимостта от тях, с 
възможностите на хирургичното лечение, каква операция е необходима, очаквания резултат, 
усложнения и изход, вероятна прогноза. След постъпването в болницата се провеждат задължително 
предоперативни консултации с кардиолог и анестезиолог, а при необходимост с друг специалист - 
алерголог (при данни за алергия), ендокринолог (напр. при захарен диабет) и др. Ако е необходима 
предоперативна медикаментозна подготовка, тя се провежда в дома или след постъпване в 
хирургично отделение по преценка на хирурга, съгласувано с мнението на консултантите. 
При жълтеница причинена от тумор на черния дроб, хирургът ще приеме Вашия случай като 
спешен или с отложена спешност (в зависимост от степента на жълтеницата). 
Преди операцията се поставя тънка сонда, преминаваща през едната ноздра и достигаща до 
стомаха, която Ви предпазва от аспириране (вдишване) на стомашен сок при анестезията и от 
повръщане в периода след операцията до възстановяване на чревната перисталтика. Налага се 
поставянето на уретрален катетър, достигащ до пикочния мехур,което позволява урината да се 
отчита и отделя безпрепятствено по време на цялата хирургична намеса, без да се преразтяга 
пикочния мехур.“